**4chan** er et engelskspråklig bildeforum lagd av Christopher Poole. De fleste brukerne på nettstedet velger å være anonyme. Postene på siden vises slik at de nyeste er øverst, og hvis et innlegg blir gammelt nok, slettes det. 4chan er delt opp i flere kategorier med hvert sitt tema og innhold. Registrering er verken nødvendig eller mulig, med unntak for administratorer.

Forumet ble lansert 1. oktober 2003 og ble originalt brukt mest for posting om anime og manga, siden nettstedet ble inspirert av andre japanske bildeforum, som 2chan. Siden vokste fort og har nå innhold med mye annet enn anime.

Siden har blitt linket til flere internett-subkulturer og aktivisme, blant annet med Anonymous. Brukere fra 4chan har blitt kreditert med skapelsen av flere internettmem, slik som Lolcat og Rickrolling. 4chans «random»-del, best kjent som «/b/», var den første delen av 4chan og den som forsatt får mest trafikk. /b/ har minimale regler for hva som kan bli postet der. Sidens anonyme kultur har flere ganger provosert flere medier, blant annet CNN, som feilaktig antok at 4chan var et individ.

Historie
--------

Christopher Poole ved XOXO Festival i 2012
4chan ble lansert i 2003 fra gutterommet til en 15 år gammel student i New York som gikk under navnet «moot», senere kjent som Christopher Poole. Før han startet 4chan var han aktiv på Something Awful-forumene. Han ville at 4chan skulle bli et sted for å diskutere manga og anime. Han ble inspirert fra den japanske likeparten, 2chan. Han fikk tak i kildekoden til Futaba Channel-nettsiden og oversatte den til engelsk. I starten hadde 4chan bare to deler, /a/ for anime og /b/ for alt annet. Etterhvert ble flere forum lagd.

Snakkingen på 4chan tar plass på «message boards» og «imageboards». Nettsiden er delt opp i seks kategorier: Japansk kultur, Interesser, Kreativt, 18+, annet, og annet (18+). Disse kategoriene deles opp igjen i forskjellige deler for diskusjon om anime, manga, teknologi, sport, fotografi, musikk, hentai, torrenter, reise, samt /b/ for tilfeldige ting. /b/ har mest trafikk. Alle administratorene jobber frivillig.

I de tidligste «message board»-ene var anime, tilfeldig (/b/), søt (cute), hentai og yaoi. Det fantes også et lolicon board under /l/ men det ble fjernet i oktober 2004.. /g/-boardet var dedikert til ero guro, men ble senere dedikert til teknologi. I 2004 gikk 4chan av nettet, men kom tilbake etter kort tid. Etter det kom det flere boards, blant annet for biler, videospill og skytevåpen.

4chan er en av internettets mest trafikkerte nettsider, ifølge Los Angeles Times. 4chan er tilgjengelig for sine brukere med en stor mengde båndbredde, på grunn av det så har finansiering av siden vært et problem lenge. Poole har sagt at doneringer alene ikke er nok for å finansiere siden, så har benyttet seg av reklame for å finansiere siden. Poole har også hatt problemer med skaffe folk som ønsker å reklamere på siden, grunnet sidens dårlige rykte. i 2009 hadde han 20 000 dollar i gjeld og fortsatte å tape penger. Serverne til 4chan flyttet fra Texas til California i august 2008, som oppgraderte båndbredden til 4chan fra 100 Mbit/S til 1 Gbit/S.

I motsetting til andre nettforum, så kan ikke brukere registrere seg på 4chan, istedenfor så må brukere poste anonymt. Man kan bruke et kallenavn, men dette er ikke reservert for hver bruker. Istedenfor registrering, så bruker 4chan tripkoder for gjenkjenning av brukere. Hvis man ikke fyller inn «navn»-feltet når man poster, så får man navnet «anonymous», og den generelle forståelsen på 4chan er at anonymous ikke er et individ, men et kollektiv. Moderatorene poster generelt uten navn, men er de eneste som kan poste med et navn. Poole har sagt at det er rundt 20 frivillige moderatorer. Det er også et junior moderator-team som kalles for «vaktmestere». Disse kan slette bilder og poster, og kan foreslå brukere for blokkering til moderatorene. Å avsløre for andre at man er «vaktmester» er grunnlag for at man umiddelbart mister denne statusen.

4chan har vært et mål for tjenestenektsangrep. Blant annet gikk 4chan ned på grunn av et slikt angrep 28. desember 2010.

I 2010 implementerte 4chan reCAPTCHA for å forhindre spam. Senere i november 2011 begynte 4chan å bruke CloudFlare etter en serie med tjenestenektsangrep. 4chan ble også skrevet om til å bruke HTML5 og CSS3 i mai 2012.

*The Fappening* eller *Celebgate* er en betegnelse på hendelsen der ca. 500 private bilder av ulike kjendiser ble lagt ut på 4chan 31. august 2014.

21. januar 2015 gikk Moot av som sidens administrator. I 2015 ble nettsiden kjøpt av Hiroyuki Nishimura som var tidligere eier av 2chan.

På den 2. april 2024, klokken 16:04, ble det sendt en trussel mot Stortinget via den anonyme tjenesten 4chan, postet under Imageboardet "/int/" i tråden "/norgetråden/Støres Norge-utgaven". Trusselen lød: «Noen av dere er greie. Ikke gå til Stortinget klokken 10 i morgen.» Trusselen førte til at Stortinget ble stengt ned midlertidig.

### Christopher Poole

*Hovedartikkel: Christopher Poole*
Moots identitet forble ukjent inntil den ble avslørt 9. juli 2008 i *The Wall Street Journal*.

I april 2009 ble han stemt som verdens mest innflytelsesfulle person i 2008 av en åpen internettavstemning utført av Time Magazine. Det ble satt spørsmålstegn ved resultatene før den var ferdig, siden det ble brukt automatiske «stemmebotter» som stemte flere ganger. Dermed virket det ganske klart at 4chan-brukere hadde hatt en sterk innflytelse på avstemningen.

Se også
-------

* NPC (mem)

Referanser
----------

1. 1 2   www.4chan.org[Hentet fra Wikidata]
2. ↑  Michael S. Bernstein, Andres Monroy-Hernandez, Drew Harry, Paul André, Katrina Panovich, Greg Vargas. «4chan and /b/: An Analysis of Anonymity and Ephemerality in a Large Online Community» (PDF). Besøkt 14. august 2015.
3. ↑  «4chan: the role of anonymity in the meme-generating cesspool of the web (Wired UK)». Besøkt 13. august 2015.
4. 1 2  «CNN Tech Analyst Thinks 4Chan Is A Person: ‘He May Have Been A Systems Administrator’». *www.mediaite.com*. Besøkt 13. august 2015.
5. ↑  . Besøkt 13. august 2015.  Manglende eller tom `|tittel=` (hjelp)
6. 1 2 3  Jamin Brophy-Warren (9. juli 2008). «Modest Web Site Is Behind a Bevy of Memes». *Wall Street Journal*. Arkivert fra originalen 29. august 2008. Besøkt 24. juli 2008.
7. 1 2  Jerry Langton (22. september 2007). «Funny how `stupid' site is addictive». *The Toronto Star*. Arkivert fra originalen 22. juni 2008. Besøkt 16. juli 2008.
8. ↑  Danny O'Brien (2. mai 2008). «Tuning into innovation outside the confines of English-speaking web». *The Irish Times*. Arkivert fra originalen 11. mars 2012. Besøkt 17. januar 2009.
9. ↑  Dibbell, Julian (10. september 2010). «Radical Opacity». *Technology Review*. Arkivert fra originalen 30. april 2012. Besøkt 29. august 2015.
10. ↑  Nick Douglas (18. januar 2008). «What The Hell Are 4chan, ED, Something Awful, And "b"?». Gawker.com. Arkivert fra originalen 24. juli 2008. Besøkt 15. juli 2008.
11. ↑  «FAQ – What is 4chan?». 4chan. Besøkt 15. juli 2008.
12. ↑  «News». 4chan. 14. august 2004. Besøkt 29. oktober 2011.
13. ↑  «4chan history | Jonathan's Reference Pages». Jonnydigital.com. Besøkt 21. oktober 2013.
14. ↑  «News». 4chan. 14. august 2004. Besøkt 29. oktober 2011.
15. ↑  June 20, 2004, Poole, DING DONG, 4CHAN IS DEAD, 4chan News
16. ↑  August 11, 2004, «The Team», WE'RE BACK!, 4chan News
17. ↑  «News». 4chan. 14. august 2004. Besøkt 29. oktober 2011.
18. ↑  David Sarno (12. juli 2008). «Rise and fall of the Googled swastika». *The Los Angeles Times*. Arkivert fra originalen 15. juli 2008. Besøkt 14. juli 2008.
19. ↑  moot (12. februar 2008). «The long and short of it». 4chan. Besøkt 2. august 2008.
20. ↑  Grossman, Lev (9. juli 2008). «The Master of Memes». *Time*. 172 (3). United States. s. 50–51. Arkivert fra originalen 24. juli 2008. Besøkt 24. juli 2008.  «Arkivert kopi». Arkivert fra originalen 24. juli 2008. Besøkt 30. august 2015.
21. ↑  Hesse, Monica (17. februar 2009). «A Virtual Unknown; Meet 'Moot,' the Secretive Internet Celeb Who Still Lives With Mom». *The Washington Post*. s. 23–24. Besøkt 16. april 2009.
22. 1 2  moot, August 6, 2012, BEYOND ONE BILLION, 4chan News
23. ↑  «FAQ – How do I post anonymously?». 4chan. Besøkt 16. juli 2008.
24. ↑  «FAQ – Can I register a username?». 4chan. Besøkt 16. juli 2008.
25. ↑  «FAQ – How do I use a "tripcode"?». 4chan. Besøkt 16. juli 2008.
26. ↑  «FAQ – Who is "Anonymous"?». 4chan. Besøkt 16. juli 2008.
27. ↑  «FAQ – What are "janitors"?». 4chan. Besøkt 12. januar 2009.
28. ↑  «Web attack takes Anonymous activists offline». BBC News. 29. desember 2010. Arkivert fra originalen 30. desember 2010. Besøkt 29. desember 2010.
29. ↑  moot (21. januar 2015). «The Next Chapter». 4chan. Besøkt 21. januar 2015.
30. ↑  Isaac, Mike. «4chan Message Board Sold to Founder of 2Channel, a Japanese Web Culture Pioneer». *Bits Blog* **(engelsk)**. Besøkt 13. mars 2017.
31. ↑
32. ↑
33. ↑  «The World's Most Influential Person Is...». *TIME*. 27. april 2009. Arkivert fra originalen 26. august 2013. Besøkt 2. september 2009.
34. ↑  Heater, Brian (27. april 2009). «4Chan Followers Hack Time's 'Influential' Poll». PCMag. Arkivert fra originalen 30. april 2009. Besøkt 27. april 2009.
35. ↑  Schonfeld, Erick (21. april 2009). «4Chan Takes Over The Time 100». *Washington Post*. Besøkt 27. april 2009.
36. ↑  «moot wins, Time Inc. loses « Music Machinery». Musicmachinery.com. 27. april 2009. Arkivert fra originalen 3. august 2009. Besøkt 2. september 2009.

Eksterne lenker
---------------

* (en) Offisielt nettsted Rediger på Wikidata

* (en) Offisiell blogg Rediger på Wikidata

* (en) 4chan – kategori av bilder, video eller lyd på Commons Rediger på Wikidata
* 4chan på Twitter Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** VIAF **·** LCCN
 |